Fra Hetsch arvede Tvede smagen for den [[nyromanske stil]] med [[lisen]]er og [[rundbuefrise]]r i røde [[mursten]]. Eksempler herpå er [[Vedbæk Kirke]], [[Humlebæk Kirke]] og [[Nakskov Hospital]]. Mere roste er hans mere jævne opgaver som de Classenske arbejderboliger og de engelske [[rækkehus]]e i Toldbodgade, hvor facadeudtrykket er forenklet og planlægningen stram. Vilhelm Tvede gennemførte flere hårdhændede kirkerestaureringer, men som var typiske for tiden. Hans genopførelse af det i [[1827]] sammenstyrtede midtertårn på [[Vor Frue Kirke (Kalundborg)|Kalundborg Vor Frue Kirke]] (fuldført [[1871]]) betragtes dog som et vellykket og historisk korrekt projekt. Efter at Landhusholdningsselskabet i [[1857]] havde gennemført en konkurrence om avlsbygninger, fik Tvede en del opgaver inden for landbruget. Også hovedbygninger tegnede han en del af, f.eks. [[Ryegaard]] (nedrevet) ved [[Roskilde]].
Personbillede_savnes Historie